# Etta James

| Etta JamesMiss Peaches |
| --- |
|  |
| Født | Jamesetta Hawkins 25. jan. 1938 Los Angeles |
| Død | 20. jan. 2012   (73 år) Riverside |
| Beskjeftigelse | Sanger, sanger og låtskriver, jazzmusiker, plateartist, musiker, jazzsanger  |
| Utdannet ved | Jefferson High School (Los Angeles) |
| Barn | Donto Foster |
| Nasjonalitet | USA |
| Gravlagt | Inglewood Park Cemetery |
| Utmerkelser | Grammy Lifetime Achievement Award (2003) Stjerne på Hollywood Walk of Fame Rock and Roll Hall of Fame (1993) |
| Musikalsk karriere |
| Pseudonym | Etta James |
| Sjanger | Blues, soulmusikk, rhythm and blues, jazz, gospelmusikk, rock and roll |
| Instrument | Gitar, vokal |
| Stemmetype | Alt |
| Aktive år | 1954– |
| Plateselskap | Modern Records, Cadet Records, Chess Records, Elektra Records, Island Records, RCA Records |
| IMDb | IMDb
 |
| Signatur |
|  |
|

---

Etta James på Commons |

Etta James
**Etta James** (født Jamesetta Hawkins 25. januar 1938 i Los Angeles i California i USA, død 20. januar 2012) var en amerikansk blues-, soul-, R&B-, rock and roll-, gospel- og jazzsangerinne og låtskriver.

## Liv og virke

### Bakgrunn

I en alder av fem år begynte James som sanger ved en kirke for baptistkirke i Los Angeles hvor hun var en populær sanger.

### Karriere

I en alder av 14 år hadde hun dannet sin egen musikkgruppe som het The Peaches. Deres sang «The Wallflower» havnet på førsteplass på hitlister for rhythm and blues i 1955. Gruppen ga også ut sangen «Good Rockin 'Daddy», som også ble en hit. I 1960 signerte James en platekontrakt med Argo Records, et datterselskap til Chess Records, som ga ut hennes to mest kritikerroste album, At Last! og The Second Time Around. James spilte inn 30 album og 58 singler gjennom sin karriere. Rolling Stone rangerte James som nummer 22 på sin liste over 100 Greatest Singers of All Time og hun var nummer 62 på listen over de 100 største kunstnere.

James møtte en rekke juridiske problemer i tidlig på 1970-tallet som følge av sin heroin-avhengighet. Hun var kontinuerlig inn og ut av rehabiliteringssentre, inkludert Tarzana Rehabilitation Center i Los Angeles California. Hennes mann, Artis Mills, som hun giftet seg med i 1969, tok ansvaret da de begge to ble arrestert for besittelse og misbruk av heroin og han havnet i fengsel. Mills ble løslatt fra fengsel i 1982 og forble gift med James. I 1988, i en alder av 50 år, ble James innlagt ved *Betty Ford Center* i Palm Springs i California, for behandling og rehab.

Etta James mottok seks Grammy-priser og 17 Blues Music Awards. Hun ble tatt inn i Rock & Roll Hall of Fame i 1993, Blues Hall of Fame i 2001, og Grammy Hall of Fame i 1999 og igjen i 2008. James opptrådte på Montreux Jazz Festival i 1977, 1989, 1990 og 1993. Hun var også med på flere kunst-festivaler over hele USA. I 2003 mottok James en Grammy Lifetime Achievement Award. James ble portrettert av sangerinne og skuespiller Beyoncé Knowles i filmen Cadillac Records fra 2008.

### Sykdom og død

Etta James ble lagt inn på sykehus i januar 2010 for behandling av en MRSA-infeksjon. I løpet av sykehusoppholdet informerte hennes sønn, Donto, at hun var blitt diagnostisert med Alzheimers sykdom i 2008, og tilskrev hennes tidligere kommentarer om Beyoncé Knowles som «legemiddelindusert demens».

Den 14. januar 2011 ble det opplyst at Etta James var blitt diagnostisert med blodkreft og ble behandlet for dette. Hun ble lagt inn på sykehus på nytt i mai 2011 med urinveisinfeksjon og blodinfeksjoene kjent som sepsis. Den 16. desember 2011 ble det bekjentgjort at hun var under 24-timers omsorg og var dødelig syk av kreften hun hadde kjempet med igjennom hele 2011. Hennes manager, Lupe De Leon, uttalte til media at hun var i «sluttfasen av blodkreften» og hadde blitt diagnostisert med bådedemens og hepatitt C, og at hun fikk oksygen og mottok konstant omsorg fra sin mann og ble besøkt regelmessig av sine sønner.
De Leon fortsatte med å si «Vi er veldig triste. Vi bare venter...» Den 19. desember 2011 ble James' mann og hennes sønner enige om administrasjonen av hennes bo og medisinske behandling.
En dommer bestemte at midlene tilgjengelig for Artis Mills, hennes mann og eiendoms «conservator» skulle være USD 350 000. Den 23. desember 2011 ble det rapportert at Etta James i all hast ble sendt på sykehus på grunn av pustebesvær og at hun ble satt på respirator. Den 30. desember 2011 ble James tatt av maskinen etter at hun klarte å puste på egen hånd. De Leon uttalte at sangerens blodtrykk hadde normalisert seg. Den 5. januar 2012 uttalte James' venn og manager igjennom mange år at sangeren hadde blitt skrevet ut av Southern California hospital, nesten en måned etter å ha blitt diagnostisert dødssyk. 15. dager senere og fire dager før hennes 74. fødselsdag døde hun som et resultat av blodkreft og andre sykdommer ved Riverside Community Hospital i Riverside i California.

## Referanser

## Eksterne lenker

* (en) Etta James – kategori av bilder, video eller lyd på Commons
* (en) Etta James på Internet Movie Database

* (en) Etta James hos Rotten Tomatoes

* (en) Etta James hos The Movie Database
* (en) Etta James på Apple Music

* (en) Etta James på Discogs

* (en) Etta James på MusicBrainz

* (en) Etta James på SoundCloud

* (en) Etta James på Spotify

* (en) Etta James på Songkick

* (en) Etta James på Last.fm

* (en) Etta James på Genius — sangtekster

* (en) Etta James på AllMusic

* (en) Etta James på Bandcamp
* Etta James på Facebook

* Etta James på Myspace